คู่แหวว
ดร.แซม หรือ &#8220;สุภัค ศิวะรักษ์&#8221; ลงทุนถอยฟอร์ดโฟร์วีล สีส้มแปร๊ด ป้ายแดงหมาดๆ ไว้แบกจักรยาน พาศรีภรรยา &#8220;คุณหนิง&#8221; ตระเวนปั่นจักรยานตามแหล่งท่องเที่ยวต่างๆ ในช่วงวันหยุดเสาร์-อาทิตย์
13 เม.ย. 2558

ดร.แซม หรือ “สุภัค ศิวะรักษ์” ลงทุนถอยฟอร์ดโฟร์วีล สีส้มแปร๊ด ป้ายแดงหมาดๆ ไว้แบกจักรยาน พาศรีภรรยา “คุณหนิง” ตระเวนปั่นจักรยานตามแหล่งท่องเที่ยวต่างๆ ในช่วงวันหยุดเสาร์-อาทิตย์
ความแหววของคู่นี้ไม่ใช่แค่ปั่นจักรยานท่องเที่ยวทั่วไทย แต่ช่วงหยุดยาววันสงกรานต์ยังแพ็กกระเป๋าควงคู่กันบินลัดฟ้าไปหนุงหนิงไกลถึงต่างแดน ปักหมุดประเทศอิหร่านดินแดนตะวันออกกลาง อาณาจักรเปอร์เซีย
ว่ากันว่าความรักของคู่รักนายแบงก์คู่นี้ไม่เคยลดน้อยถอยลง ความสัมพันธ์เริ่มเพาะบ่มจากความเป็นเพื่อนนานถึง 12 ปี ก่อนจะตกร่องปล่องชิ้นเมื่อปี 2539 รวมแล้วเกือบ 30 ปี แต่ความรักและความอาทรไม่ได้ลดตามกาลเวลา 
ยิ่งนานความผูกพันยิ่งเพิ่มพูนและใช่ว่าจะมีแต่ความหวาน เพราะสิ่งที่ทั้งคู่ชื่นชอบเหมือนกันคือท่องเที่ยวแบบลุยๆ
หรือจะเป็นเคล็ดลับในการเติมความหวานให้กันและกันก็เป็นได้ เพราะยิ่งลำบาก ความรักความผูกพันก็ยิ่งเหนียวแน่น